open-index/open-wikipedia-markdown huggingface dataset:
Մեհդի Մամեդով

**Մեհդի Ասադուլլա օղլի Մամեդով** (, ), Ադրբեջանի թատերական ռեժիսոր, դերասան և մանկավարժ։ ԽՍՀՄ ժողովրդական արտիստ (1974), պրոֆեսոր (1960);

## Կենսագրություն
Մեհդի Մամեդովը ծնվել է 1918 թվականի մայիսի 22-ին։ Առաջին միջնակարգ կրթությունը ստացել է Բաքվում։ Յոթերորդ դասարանում նա ելույթ է ունեցել Բաքվի թուրքական աշխատանքային թատրոնում։ 1935 թվականին Մեհդի Մամեդովը ավարտել է Բաքվի թատերական դպրոցը։ Նույն թվականին նա մեկնել է Մոսկվա `ռեժիսորական բարձրագույն կրթություն ստանալու համար։

Մեհդի Ասադուլլա օկլի Մամեդովը մահացել է հանկարծ 1985 թվականի հունվարի 8-ին։

## Ընտանիք
* Մեհդի Մամեդովի ավագ որդին ՝ Էլչին Մամեդովը, Ադրբեջանում հայտնի թատրոնի նկարիչ էր։
* Նա դերասանուհի Շաֆիղա Մամեդովայի ամուսինն էր։
* Նա դերասանուհի Բարաթ Շաքինսկայայի ամուսինն էր։

## Ստեղծագործություններ
Մեհդի Մամեդովը բեմական կարիերան սկսել է դերասանական գործունեությամբ։ 1942-1945 թվականներին աշխատել է Գանձակի պետական դրամատիկական թատրոնում։ Աշխատել է 1960-1963 թվականներին Ազգային դրամատիկական թատրոնում, 1956-1960 թվականներին Օպերայի և բալետի թատրոնում, իսկ 1978-1982 թվականներին ՝Ռուսական Դրամատիկական թատրոնում որպես գլխավոր ռեժիսոր։

## Ծանոթագրություններ

Կատեգորիա:Դերասաններ այբբենական կարգով
Կատեգորիա:Ադրբեջանցի դերասաններ
Կատեգորիա:Ադրբեջանցի ռեժիսորներ
Կատեգորիա:Ռուսաստանի թատերական արվեստի ինստիտուտի շրջանավարտներ
Կատեգորիա:Հրապարակախոսներ
Կատեգորիա:Խորհրդային թարգմանիչներ
Լոնդոնի մուգ աչքերը (վեպ)

**Լոնդոնի մուգ աչքերը** (), բրիտանացի գրող Էդգար Վալասի քրեական վեպը, որն առաջին անգամ հրապարակվել է 1924 թվականին։ Անհավասարակշռված բժիշկը և նրա եղբայրն իրականացնում են հարուստների սպանությունների շարք, որպեսզի շահույթ ստանան նրանց կյանքի ապահովագրումներից` կույրերի համար բարեգործություն օգտագործելով որպես իրենց գործունեության ճակատ։ Սքոլթլանդ Յարդի համառ քննիչ Հոլթը շուտով զբաղվում է նրանց գործով։ Վեպը հիմնված է ավելի վաղ Վալանսի կողմից գրված *Կռկռոցները* կարճ պատմվածքի վրա։

## Վերամշակումներ
Վեպի հիման վրա երկու անգամ ֆիլմ է նկարահանվել։ 1939 թվականին ստեղծվել է *Լոնդոնի մուգ աչքերը* վեպի բրիտանական տարբերակը, որը նկարահանել է Ուոլթեր Սամերսը, որը Վալասի քրեական պատմությունն ամբողջական սարսափ ֆիլմ է դարձրել։ 1961 թվականին նկարահանվել է ռեժիսոր Ալֆրեդ Վոհրարի *Լոնդոնի մեռած աչքերը* գերմանական ֆիլմը, որը մեծ ազդեցություն է կրել ավելի վաղ նկարահանված բրիտանական ֆիլմից։

## Ծանոթագրություններ

## Արտաքին հղումներ
* Richards, Jeffrey (ed.). *The Unknown 1930s: An Alternative History of the British Cinema, 1929- 1939*. I.B. Tauris & Co, 1998.

## Գրականություն
* Lennig, Arthur. *The Immortal Count: The Life and Films of Bela Lugosi*. University Press of Kentucky, 2003.

Կատեգորիա:Անգլերեն գրքեր
Կատեգորիա:Անգլերեն գրքեր
Կատեգորիա:Էկրանավորված բրիտանական վեպեր
Զախար-Կալիտա

**«Զախար-Կալիտա»** (), ռուս գրող Ալեքսանդր Սոլժենիցինի պատմվածքն է, որը գրվել է 1965 թվականի նոյեմբերին 1963 թվականի օգոստոսի առաջին կեսին Ռյազան - Միխայլով - Յասնայա Պոլյանա - Եպիֆան - Կուլիկովո դաշտ - Ռանովա գետ - Ռյազան երթուղով հեծանվային ուղևորության տպավորությամբ։ Սյուժեի կենտրոնում Կուլիկովո դաշտ այցելելու տպավորություններն են.

Երեք այլ պատմվածքների հետ «Զախար-Կալիտան» առաջարկվել է  «Օգոնյոկ», «Օկտյաբր», «Լիտերատուրնայա Ռոսիա», «Մոսկվա» ամսագրերին, բայց ապարդյուն։ «Իզվեստիա» թերթը «Զախար-Կալիտա» պատմվածքն ընդունել էր տպագրության, սակայն հետագայում պատրաստի շարվածքը ցրվել էր։ Պատմվածքը փոխանցվել էր «Պրավդա» թերթին։ Հաջորդել էր գրականության և արվեստի բաժնի վարիչ Նիկոլայ Աբալկինի մերժումը։ Պատմվածքը հրապարակվել է «Նովի միր» ամսագրում (1966, թիվ 1). դա Սոլժենիցինի վերջին հրապարակումն էր հայրենիքում աքսորվելուց առաջ։

## Ծանոթագրություններ

## Գրականություն
* *А. Солженицын*. Тексты рассказов на официальном сайте Александра Солженицына.
* *Чалмаев В*. Александр Солженицын: Жизнь и творчество. — М., 1994.

Կատեգորիա:Գրքեր այբբենական կարգով
Կատեգորիա:Ալեքսանդր Սոլժենիցինի ստեղծագործություններ
Անտոն Չեխով (ֆիլմ)

**«Անտոն Չեխով»** (), գեղարվեստական պատմա-կենսագրական ֆիլմ, որը 2015 թվականին նկարահանել է ֆրանսիացի ռեժիսոր Ռենե Ֆերեն։ Ֆիլմը նկարագրում է ռուս գրող Անտոն Պավլովիչ Չեխովի կյանքից հինգ տարի` 1885-1890 թվականները։

Ֆիլմը հեռարձակվել է 2015 թվականի մարտի 18-ին՝ Ֆերեի մահից ընդամենը մի քանի շաբաթ առաջ։

## Սյուժե
Ֆիլմի սյուժեն հիմնված է բժիշկ, տաղանդավոր գրող Անտոն Պավլովիչ Չեխովի կենսագրության վրա։ Ֆիլմում ցուցադրվում է նրա կյանքի՝ 1885-1890 թվականների ժամանակահատվածը, որը ուղենիշ և շրջադարձային եղավ նրա կյանքում։ Չիկինսկի հիվանդանոցում քաղաքային բժիշկ աշխատելու տարիներին նա ստիպված է ֆինանսական օգնություն ցույց տալ իր ընտանիքին, ինչի համար փորձում է իր պատմվածքներն ու հոդվածները վաճառել տեղական թերթերին, որոնք նա ստորագրում է ծիծաղելի կեղծանունով՝ «Անտոշա Չեխոնտե»։ Այնուամենայնիվ, քչերն են ցանկանում տպագրել անծանոթ երիտասարդի գործերը։

Մի անգամ Չեխովի տուն են գալիս հայտնի գրականագետներ Դմիտրի Վասիլևիչ Գրիգորովիչը և Ալեքսեյ Սերգեևիչ Սուվորինը։ Ծանոթանալով նրա մի շարք ստեղծագործություններին՝ նրանք առաջարկում են ապագա բժշկին թողնել բժշկությունը և ամբողջովին ընկղմվել գրականության աշխարհում, որին Անտոն Պավլովիչը, անկասկած, համաձայնվում է։ Այս պահը շրջադարձային եղավ երիտասարդ մարդու կյանքում. նա սկսեց թատերական ներկայացումներ գրել, ստացավ Պուշկինի մրցանակ, նրանով հիանում էր նույնիսկ Լև Տոլստոյը։

Այնուամենայնիվ, դրանք Չեխովի համար ամենադժվար տարիներն էին. մահացավ նրա փոքր եղբայր՝ Կոլին, և նա որոշեց մեկնել հեռավոր Սախալին՝ ամբողջական պատկերացում կազմելու համար երկրի մասին, որտեղ նա ապրում է, բայց շուտով տեղեկանում է, որ ինքն էլ մահացու հիվանդ է։

## Դերերում

## Հետաքրքիր փաստեր
* Ֆիլմի բոլոր դերասանները, որոնց շարքում չկա ոչ մի ռուս, խոսում են բացառապես ֆրանսերեն։ Բացի այդ, այնտեղ կյուրեղագիր ոչ մի գիրք կամ մակագրություն չկա։
* Ֆիլմը նկարահանվել է Ֆրանսիայի Լիմուզանի շրջանում, իսկ Սախալին կղզու տեսարանները՝ Նորվեգիայում։
* Ֆիլմի համաշխարհային պրեմիերան տեղի է ունեցել 2015 թվականի հունվարի 24-ին՝ սցենարիստ և ռեժիսոր Ռենե Ֆերեի մահից 3 ամիս առաջ։ Ֆիլմը նրա կյանքի վերջին գործն էր։

## Ծանոթագրություններ

Կատեգորիա:2010-ականների կենսագրական դրամա ֆիլմեր
Կատեգորիա:2010-ականների ֆրանսիական ֆիլմեր
Կատեգորիա:2015 դրամա ֆիլմեր
Կատեգորիա:2015 ֆիլմեր
Կատեգորիա:Անտոն Չեխով
Կատեգորիա:Ֆիլմեր, որոնց գործողությունները տեղի են ունենում Ռուսաստանում
Կատեգորիա:Ֆրանսերեն ֆիլմեր
Կատեգորիա:Ֆրանսիական դրամա ֆիլմեր
Կատեգորիա:Ֆրանսիական կենսագրական ֆիլմեր
Կատեգորիա:Ֆրանսիական պատմական ֆիլմեր
Կատեգորիա:Ֆրանսիական ֆիլմեր
Կատեգորիա:Ֆիլմեր, որոնց գործողությունները տեղի են ունենում 1890 թվականին
Կատեգորիա:2010-ականների ֆրանսերեն ֆիլմեր
Վարձակալը (վեպ)

**Վարձակալը** (), 1960 թվականին գրված վեպ, որի հեղինակն է Ռութ Փրաուվեր Ջհաբվալան։ Այն Փրեմ անունով մի երիտասարդ տղայի մասին է, որն իր կյանքի առաջին փուլից` ուսանողից, անցել է երկրորդ` տան վարձակալի փուլին։ Գիրքը կրթական վեպ է, որի գլխավոր հերոսը զարգացնում է իր միտքն ու բնավորությունը` մանկությունից հասունություն անցնելով տարբեր փորձությունների միջով։

*Վարձակալը* վեպի` ֆիլմի համար վերամշակումը թողարկվել է 1963 թվականին, և Ջհաբվալան սկսել է իր կարիերան որպես սցենարիստ` համահեղինակելով ֆիլմի սցենարը Ջեյմս Այվորիի հետ : Դա նաև Այվորիի ռեժիսորական դեբյուտն էր, ինչպես նաև` առաջին համագործակցությունը Իսմաիլ Մերչանթի հետ։ Վերջիվերջո Ջհաբվալան Օսկար մրցանակ է ստացել Մերչանթի և Այվորիի հետագա երկու արտադրանքների` «Տեսարանով սենյակ» և «Հովարդս Էնդ» ֆիլմերի սցենարների համար։

## Կերպարներ
* Փրեմ
* Ինդուս` Փրեմի կինը
* Փրեմի մայրը
* Պարոն Խաննա` այն քոլեջի տնօրենը, որտեղ դասավանդում է Փրեմը
* Տիկին Խաննա
* Պարոն Չադդհա` Պատմության ուսուցիչ
* Պարոն Սոհան լալ` Մաթեմատիկայի ուսուցիչ
* Ռայ` Փրեմի ավագ դպրոցի ընկերը
* Հանս Լովե Կիտտի և Մոհամեդ` Հնդկաստանում ապրող սպիտակ մարդիկ և նրանց սպասավորը
* Պարոն Սեիգլ` Պրեմի տանտերը

## Ծանոթագրություններ

Կատեգորիա:Անգլերեն գրականություն
Կատեգորիա:Անգլերեն գրքեր
Կատեգորիա:Էկրանավորված բրիտանական վեպեր
Beautiful People (երգ, Էդ Շիրան)

**«Beautiful People»** (հայ.՝ Գեղեցիկ մարդիկ), բրիտանացի երգիչ Էդ Շիրանի երգն ամերիկացի սոուլ երգիչ Քալիդի մասնակցությամբ։ Թողարկվել է 2019 թվականի հունիսի 28-ին որպես Շիրանի թողարկվելիք *[[No.6 Collaborations Project]]* վեցերորդ ստուդիական ալբոմի երրորդ սինգլ։

## Պատմություն
«Beautiful People» երգը հայտարարվել է որպես *[[No.6 Collaborations Project]]* (2019) ալբոմի երգացանկի մաս։ 2019 թվականի հունիսի 23-ին Էդ Շիրանը ցույց է տվել սինգլի շապիկն ու ասել նրա թողարկման ամսաթիվը։ Ստուդիայում նրա ձայնագրության տեսագրությունը թողարկվել է հետագա օրերին՝ նախորդելով նրա թողարկմանը։

Սինգլը թողարկվել է 2019 թվականի հունիսի 28-ին։

## Արձագանքներ
Երգն ընդհանուր առմամբ դրական է գնահատվել երաժշտական քննադատների ու գրախոսողների կողմից. *HotNewHipHop*-ից Միտչ Ֆինդլին գրել է, թե երգիչներն «կազմում են երգերի երիտասարդ հեղինակների հիանալի զույգ, հնարավոր է՝ լավագույններից մեկը ժամանակակից փոփ-բեմում», *HipHop-N-More*-ից Նավոշը երգը կոչել է ստեղծագործություն, որը կարող է ազդել ինչպես փոփ, այնպես էլ R&B երաժշտության երկրպագուների վրա, իսկ *[[Rap-Up]]* ամսագիրն այն կոչել է «թարմ զուգերգ»։

## Երաժշտական տեսահոլովակ
Երգի պաշտոնական տեսահոլովակը թողարկվել է 2019 թվականի հունիսի 28-ին Էդ Շիրանի յութուբյան էջով։

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

## Հավաստագրումներ

## Թողարկման պատմություն

## Ծանոթագրություններ

## Արտաքին հղումներ
* 

Կատեգորիա:UK Singles Chart գլխավորած սինգլներ
Կատեգորիա:Էդ Շիրանի երգեր
Կատեգորիա:Փոփ երգեր
Լեոնիդ Լենչ

**Լեոնիդ Լենչ** (, իրական անունը՝ *Լեոնիդ Սերգեևիչ Պոպով* (), ), ռուս խորհրդային գրող-հումորիստ։

## Կենսագրություն
Ծնվել է Մոգիլյովի նահանգի Օրշայի գավառի Մորոզովկա կալվածքում ռազմական բժշկի ընտանիքում։ Նրա հայրն այստեղ փոքր կալվածք ուներ։ Նախնական կրթությունը Լեոնիդը ստացել է Մերլինոյի զեմստվային դպրոցում, այնուհետև Հոկտեմբերյան հեղափոխությունից առաջ, 1917 թվականի ամռանը, Պոպովների ընտանիքը տեղափոխվել է հոր նոր ծառայության վայր՝ Պետրոգրադից Կուբան։

Հետագա կրթությունը Լեոնիդը ստացել է նախ Կուբանի պոլիտեխնիկական ինստիտուտում, այնուհետև՝ Ռոստովի համալսարանի տնտեսագիտության ֆակուլտետում (1925)։

Տպագրվել է 1921 թվականից։ Ֆելիետոնիստ է աշխատել Կրասնոդարի, Դոնի Ռոստովի և Տաշքենդի թերթերում։ Եղել է «Չուդակ» (1929-1934), «Կրոկոդիլ» ամսագրերի աշխատակից։

1930-ական թվականների վերջին ակտիվորեն գրել է էստրադայի համար։ ԽՍՀՄ գրողների միության անդամ 1939 թվականից (երաշխավորագիրը գրել է Միխայիլ Զոշչենկոն)։

1941-1942 թվականներին Լենչը եղել է Բրյանսկի ռազմաճակատի «Ջախջախե՛լ թշնամուն» թերթի ռազմական թղթակիցը, բանակից զորացրվել է առողջական խնդիրների պատճառով։ 1943-1945 թվականներին պատրաստել է հրատապ նյութեր «Իզվեստիա» թերթի համար։ ԽՄԿԿ անդամ էր 1954 թվականից։

Հումորային պատմվածքների, վիպակերի, թատերական պիեսների, «Ֆիտիլ» երգիծական կինոհանդեսի սցենարների հեղինակ է։ 1965 թվականից՝ ՌԽՖՍՀ գրողների միության խորհրդի անդամ։

Թաղված է Սանկտ Պետերբուրգի Հարավային գերեզմանատանը։ 

## Ստեղծագործություն

## Մրցանակներ
* «Խորամանկ Պետրոս» (գրականության միջազգային մրցանակ)՝ 1983

## Պատմվածքների ժողովածուներ, սցենարներ
* Առաջին ժպիտ, 1936 
* Կամակորների սանձահարումը, 1939 
* Հումորային պատմվածքներ, 1951 
* Թանկագին հյուրեր, 1954 
* Անհասցե աղջիկը, գեղարվեստական կինոնկարի սցենար, 1957 
* Կատակերգություններ, տեսարաններ, կատակներ, 1961 
* Սև ուսադիրներ, 1962 
* Գետի կինո, 1973 
* Հոգեկան վնասվածք, 1975 
* Սկսենք նորից, 1986

## Գրականություն
* Писатели Москвы — участники Великой Отечественной войны. — М., 1997. — С. 268.
* Ленч, Леонид Сергеевич // Краткая литературная энциклопедия / Гл. ред. А. А. Сурков. — М. : Советская энциклопедия, 1962—1978.

## Ծանոթագրություններ

## Արտաքին հղումներ
* К 100-летию со дня рождения (краткая биография)
* В мире цирка и эстрады. Энциклопедия

Կատեգորիա:Անձինք այբբենական կարգով
Կատեգորիա:Աշխատանքային կարմիր դրոշի շքանշանի ասպետներ
Կատեգորիա:Գիտնականներ այբբենական կարգով
Կատեգորիա:Գրական կեղծանուններով հայտնի հեղինակներ
Կատեգորիա:Գրողներ այբբենական կարգով
Կատեգորիա:Ժողովուրդների բարեկամության շքանշանի դափնեկիրներ
Կատեգորիա:ԽՄԿԿ անդամներ
Կատեգորիա:ԽՍՀՄ գրողների միության անդամներ
Կատեգորիա:Խորհրդային գրողներ
Կատեգորիա:Խորհրդային դրամատուրգներ
Կատեգորիա:Խորհրդային երգիծաբաններ
Կատեգորիա:Խորհրդային լրագրողներ
Կատեգորիա:Խորհրդային սցենարիստներ
Կատեգորիա:Խորհրդային տնտեսագետներ
Կատեգորիա:Կարմիր աստղի շքանշանի ասպետներ
Կատեգորիա:Հայրենական պատերազմի 2-րդ աստիճանի շքանշանակիրներ
Կատեգորիա:Ռոստովի պետական համալսարանի շրջանավարտներ
Աջ դաստակ

**«Աջ դաստակ»** (), Ալեքսանդր Իսաևիչ Սոլժենիցինի պատմվածքն է, որը գրվել է 1960 թվականին։

## Պատմություն
Պատմվածքի գործողությունը տեղի է ունենում 1954 թվականի գարնանը, ինչը հաստատվում է այդ ժամանակ Սոլժենիցինի տարիքով (35 տարեկան)։ Հեղինակը պատմվածքին վերադարձել է 1963 թվականի նոյեմբերի վերջին՝ «Քաղցկեղային կորպուս» պատմվածքի վրա աշխատելիս։

Ալեքսանդր Տվարդովսկին, 1965 թվականին պատմվածքը կարդալուց հետո, ասել է. «Նկարագրական մասը շատ լավն է, բայց, ընդհանուր առմամբ, դա վատագույնն է այն ամենից, ինչ դուք գրել եք», և նույնիսկ ցույց չի տվել «Նովի միր» ամսագրի խմբագրական խորհրդի անդամներին։ «Օգոնյոկ», «Լիտերատուրնայա Ռոսիա» և «Մոսկվա» ամսագրերը ևս հրաժարվել են տպագրել այս պատմվածքը։

Պատմվածքն առաջին անգամ լույս է տեսել Գերմանիայում «Գրանի» ամսագրում (թիվ 69, 1968 թվական)։ Խորհրդային Միությունում այն տպագրվում էր սամիզդատով։

## Դիպաշար
Պատմվածքի առաջին կեսում հեղինակը նկարագրում է Տաշքենդի բժշկական ինստիտուտի շուրջն իր զբոսանքները։ Այնտեղ նա բուժվում էր քաղցկեղից։ Զբոսանքներից մեկի ժամանակ նա հանդիպում է մի մարդու, որը կանգնած էր թեյարանի մոտ և ասում էր. «Ընկերներ... Ընկերներ...»՝ խնդրելով օգնություն։ Բոբրովը, ինչպես նա ներկայանում է, ծանր հիվանդ էր, սակայն տեղական գրանցման բացակայության պատճառով չէր կարողանում մտնել հիվանդանոց բուժվելու։

Հեղինակն օգնում է վետերանին հասնել ընդունարան և փորձում է պայմանավորվել հիվանդանոց տեղավորելու վերաբերյալ, բայց նույնիսկ չնայած «Հատուկ նշանակության» հեղափոխական ջոկատում իր ծառայության մասին պահպանված միակ տեղեկանքին, նրան մերժում են։

## Ծանոթագրություններ

Կատեգորիա:Ալեքսանդր Սոլժենիցինի ստեղծագործություններ
Յուպիտեր LXIV

**Յուպիտեր LXIV**, Յուպիտերի անկանոն բնական արբանյակներից է, ունի հակադարձ շարժում։ Հայտնաբերվել է Սքոթ Շեփարդի ղեկավարած խմբի կողմից, հայտնաբերման մասին հայտարարվել է 2018 թվականի հուլիսի 17-ին, սկզբում արբանյակը ստացել է **** ժամանակավոր անվանումը։

Յուպիտեր LXIV արբանյակը ունի մոտ 2 կմ տրամագիծ, և պտտվում է Յուպիտերի շուրջ միջինում 20&nbsp;694&nbsp;000 միլիոն կմ հեռավորության վրա, 606,3 օրվա ընթացքում։ Արբանյակի ուղեծրի թեքումը կազմում է 147,9° խավարածրի հարթության նկատմամբ, իսկ էքսցենտրիսիտետը 0,148 է։

Յուպիտեր LXIV արբանյակը պատկանում է Անանկեի խմբին, որի արբանյակները ունեն հակադարձ շարժում, հեռավորությունը մոլորակից ընկնում է 19,3 - 22,7 գիգամետր միջակայքում, իսկ ուղեծրի թեքումը մոտ 150° է։

## Տես նաև
* Յուպիտերի արբանյակներ

## Ծանոթագրություններ

Կատեգորիա:Անկանոն արբանյակներ
Կատեգորիա:Յուպիտերի արբանյակներ
Յուրի Բիչկով

**Յուրի Ալեքսանդրովիչ Բիչկով** (, ), խորհրդային և ռուս արվեստագետ, Ռուսաստանի նկարիչների միության անդամ, Ա. Չեխովի պետական գրական-հուշարձանային արգելոց-թանգարանի տնօրեն 1994-2004 թվականներին։

## Կենսագրություն
Ավարտել է Լոպասնյայի միջնակարգ դպրոցը, ապա Մոսկվայի ավիացիոն ինստիտուտը։

1960-ական թվականների սկզբին աշխատել է «Սովետսկայա կուլտուրա» թերթի կերպարվեստի բաժնում։ Տարբեր թերթերում և ամսագրերում հրատարակել է արվեստագիտական և գրականագիտական հոդվածներ ու ակնարկներ։

«Ոսկե օղակ» զբոսաշրջային երթուղու գաղափարի հեղինակն ու հայտնաբերողն է (ցուցահանդես և «Սովետսկայա կուլտուրա» թերթում հոդվածների շարք, 1967)։

Պատմամշակութային հուշարձանների պաշտպանության համառուսական միության ստեղծողներից մեկն է, նրա պատվավոր անդամ։

1970-ական թվականների կեսերից եղել է «Մոլոդայա գվարդիա» հրատարակչության խմբագրության էսթետիկայի վարիչը, հիմնադրել և վարել է «Արվեստի վարպետներ՝ երիտասարդներ» շարքը։ Վերականգնել է «Երիտասարդ նկարիչ» ամսագրի հրատարակումը։

1980-ական թվականների կեսերին եղել է «Արվեստ» հրատարակչության գլխավոր խմբագիրը, 1984-1994 թվականներին՝ «Մոսկովյան նկարիչ» թերթի գլխավոր խմբագիրը։

1994-2004 թվականներին եղել է Մելիխովոյում Ա. Չեխովի պետական գրական-հուշարձանային արգելոց-թանգարանի տնօրեն։ 2000 թվականիին կազմակերպել և հաջողությամբ անցկացրել է «Մելիխովոյի գարուն» միջազագային առաջին թատերական փառատոնը։

Պիեսների հեղինակ է, որոնք բեմադրվել են Ռուսաստանի, Ուկրաինայի և Ճապոնիայի ակադեմիական և երիտասարդական թատրոններում։

ԽՍՀՄ նկարիչների միության (1974 թվականից), Թատերական գործիչների միության անդամ է։

Մահացել է Մոսկվայում 2016 թվականի ապրիլի 18-ին։ Թաղվել է Մոսկվայի մարզի Միտշչինսկի շրջանի Խովրինսկի գերեզմանոցում։

## Սցենարներ
* «Խաչը իմ» վավերագրական-գեղարվեստական ֆիլմ (սցենարի հեղինակ՝ Յուրի Բիչկով), 1989.
* 2011 թվականի մարտին «Կուլտուրա» ռադիոկայանում կայացել է «Արթնացրու ինձ, Դուսյա» ռադիոներկայացման պրեմիերան, պիեսի հեղինակ՝ Յուրի Բիչկով

## Մատենագրություն
* 
* 
* 
* 
* 
* 
* 
* 
* 
*  || 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* книга-путеводитель «По городам „Золотого кольца“» на 16 языках народов мира (к Олимпийским играм 1980 г.)
* Трилогия «Предназначение»
* Пьеса «Известный вам интриган»
* Пьеса «Чехов и Лика»

## Ծանոթագրություններ

## Արտաքին հղումներ
* Биография 
* Бычков

Կատեգորիա:Գիտնականներ այբբենական կարգով
Կատեգորիա:Խորհրդային գրականագետներ
Կատեգորիա:Խորհրդային տղամարդ գրողներ
Կատեգորիա:Չեխովագետներ
Կատեգորիա:Ռուս արվեստաբաններ
Կատեգորիա:Ռուս արվեստագետներ
Կատեգորիա:Ռուս գրականագետներ
Կատեգորիա:Ռուսաստանի նկարիչների միության անդամներ
Կատեգորիա:Ռուս պատմաբաններ
Կատեգորիա:ԽՍՀՄ նկարիչների միության անդամներ
Խոյի ու այծի մասին

**«Խոյի և այծի մասին»** (), ռուսական մուլտիպլիկացիոն ֆիլմ, որ ստեղծվել է «Пилот» ստուդիայում 2004 թվականին։ Ռեժիսոր Նատալյա Բերեզովայան մուլտֆիլմն ստեղծել է ռուսական ժողովրդական հեքիաթի՝ Յուրի Կովալի վերապատմության հիման վրա։

Մուլտֆիլմ ընդգրկված է «Փայլաքարերի լեռ» () անիմացիոն ֆիլմերի շարքում։ Մուլտֆիլմի սկզբում ցուցադրվում է պլաստիլինային էկրանապահ՝ «Մենք ապրում ենք Ռուսաստանում՝ Կարելիայում»։

## Սյուժե
Յուրի Կովալի հեքիաթի («Իգնատ պապի հեքիաթը Կոզմա Միկիտիչ այծի մասին», «Полынные сказки» շարք) զավեշտական էկրանավորումն է։

Հետաքրքրասեր, կայտառ և սրամիտ այծը փրկում է իր ընկերոջը՝ համառ, ծույլ և փնթփնթան Խոյին չար ու դաժան տիրոջից։ Երկուսով նրանք փախչում են տիրոջից և գնում անտառ՝ փնտրելով այլ կյանք։

Ճանապարհին նրանք հանդիպում են սոված գայլ-ավազակներին և լկտի ու նենգ արջին։ Սակայն այծին ու խոյին հաջողվում է վախեցնել նրանց այնպես, որ նրանք սկսում են աշխատել իրենց վրա։

## Ստեղծողներ

## Պրեմիերա և մրցանակներ
* 2005 − «Փայլաքարերի լեռ» շարքի առաջին 11 ֆիլմերի առաջին ցուցադրությունը տեղի է ունեցել 2005 թվականի փետրվարին Սուզդալի անիմացիոն կինոյի Х ռուսական բաց փառատոնի շրջանակներում,
* 2005 − Սուզդալի անիմացիոն կինոյի ռուսական բաց փառատոնի (2005) ժյուրիի դիպլոմ «Пилот» մեծ կինոարտադրության կոլեկտիվ մտքին, որ եռանդով ստեղծել է «Փայլաքարերի լեռը»,
* 2005 − «Հեքիաթ» VII միջազգային փառատոնի մրցանակ ամենածիծաղելի ֆիլմի համար,
* 2005 − «Орлёнок» համառուսական մանկական կենտրոնում անցկացված Վիզուալ արվեստների IX համառուսական փառատոնի անիմացիայի մրցույթի երրորդ մրցանակ,
* 2006 − «Անիմաֆեստ» անիմացիոն ֆիլմերի 17-րդ միջազգային փառատոնի (Զագրեբ, Խորվաթիա) մանկական ժյուրիի հատուկ հիշատակում,
* 2007 − «Հավատարիմ սիրտ» ընտանեկան ու մանկական ֆիլմերի II միջազգային կինոփառատոնի գրան-պրի Նատալյա Բերեզովայայի «Խոյի և այծի մասին» ֆիլմին, հեղինակին շնորհվել է մրցանակև Պյոտր ու Ֆևրոնիա Մուրոմսկիների (ընտանիքի ու ամուսնության հովանավորները Ռուսիայում) բրոնզե արձանիկ։

## Ծանոթագրություններ

## Արտաքին հղումներ
* 
* 
* 

Կատեգորիա:Ռուսական մուլտֆիլմեր
Կատեգորիա:2004 մուլտֆիլմեր
Կատեգորիա:Մուլտֆիլմեր այծերի մասին
Փղի մեծ ճակատամարտը կետի հետ

**«Փղի մեծ ճակատամարտը կետի հետ»** (), 1992 թվականի նկարված մուլտֆիլմ։

## Սյուժե
Մուլտֆիլմը երկու հսկաների՝ փղի ու կետի մասին է։ Այն երեխաների և մեծահասակների համար նախատեսված այլաբանական պատմություն է ցամաքի և ծովի երկու հսկաների՝ փղի և կետի ճակատամարտի մասին, որոնք հանգում են հավերժական ճշմարտության գիտակցմանը, թե միմյանց հանդեպ ռազմատենչ անհանդուրժողականությունը կործանարար է, անմարդկային, անհեթեթ և կատարում փոքրիկ զինադադար։

Մուլտֆիլմում ոչ մի բառ չի արտասանվում, հնչում է միայն երաժշտություն։

## Նկարահանող խումբ

* Նկարահանող խումբը ներկայացված է մուլտֆիլմի լուսագրերի հիման վրա։

## Վերաթողարկումներ, DVD
2005 թվականին թողարկվել է «Մամոնտիկի մասին» () մուլտֆիլմների հավաքածուն DVD-ով (տեղայնացնող՝ «Крупный план»), որում ընդգրկվել են հետևյալ մուլտֆիլմերը՝ «Մամոնտիկի մասին» (1983), «Փղիկը» (1967), «Փղիկը և նամակը» (1983), «Փղիկը գնում է սովորելու» (1984), «Փղիկը հիվանդացել է» (1985), «Զբոսաշրջիկ փղիկը» (1992), «Փղի մեծ ճակատամարտը կետի հետ» (1992), «Храбрец-удалец» (1976), «Հյուր ամռան մոտ» (1972)։

## Ծանոթագրություններ

## Գրականություն

* Энциклопедия отечественной мультипликации, авт. Сергей Капков, изд. Алгоритм, 2006 — Всего страниц: 812

## Արտաքին հղումներ

* «Великая битва слона с китом» на afisha.ru

Կատեգորիա:Ռուսական մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:1992 մուլտֆիլմեր
Կատեգորիա:Մուլտֆիլմեր փղերի մասին
Իդան Ռոլ

**Իդան Ռոլ** (, ), հրեա քաղաքական գործիչ, մոդել և իրավաբան։ 2019 թվականի ապրիլ-սեպտեմբեր ամիսներին, «Կապույտ և սպիտակ» դաշինքի կազմում, եղել է Քնեսեթի պատգամավոր։
## Կենսագրություն
Ռոլը ծնվել է Երուսաղեմում և մանուկ հասակում տեղափոխվել Մևասերեթ Ցիոն, որտեղ հետագայում ընդունվել է Հարել ավագ դպրոց։ 2002 թվականին ծառայության է անցել Իսրայելի զինված ուժերում՝ ծառայելով Իսրայելի հետախուզական զորքերի տեխնիկական ստորաբաժանումներից մեկում, որը տեղակայված է եղել Կենտրոնական Իսրայելում։ Անցել է սպայական կուրսեր և դարձել կադետական հրամանատար։ Ավարտելով զինվորական ծառայությունը՝ ծառայության է անցել Իսրայելի հետախուզական դիրեկտորատի պահեստազորում։ A

2007 թվականին ընդունվել է Թել Ավիվի համալսարանի իրավագիտության դպրոց։ Ուսանողության տարիներին նա միացել է իսրայելական «StandWithUs» նախաձեռնությանը և աշխատել որպես մոդել։ Ավարտելով համալսարանը՝ աշխատանքի է անցել «Meitar Liquornik Geva Leshem Tal» իրավաբանական ընկերության գովազդի բաժնում։ Մագիստրոսական կրթություն է ստացել նաև հանրային իրավունքի ոլորտում։ Հետագայում աշխատել է բարձր տեխնոլոգիաներով, կազմակերպությունների միաձուլման և կլանման հարցերով զբաղվող իրավաբանական ընկերությունում։

Նախկինում լինելով Լիկուդ կուսակցության Նոր լիկուդնիկներ շարժման անդամ՝ Ռոլը միացել է Եշ Ատիդ կուսակցությանը։ Ընդունվելով կուսակցության շարքերը դարձել է կուսակցության ԼԳԲՏ խմբի ղեկավարը։ 2018 թվականի համայնքային ընտրությունների ժամանակ եղել է Եշ Ատիդ կուսակցության Թել Ավիվ-Յասո քաղաքի ավագանու ցուցակի անդամ։ Կուսակցության «Կապույտ և սպիտակ» քաղաքական դաշինքին միանալուց հետո՝ եղել է միասնական ցուցակի 34-րդ համարը։ Քաղաքական դաշինքը ձևավորվել էր 2019 թվականի սեպտեմբերին տեղի ունեցած Քնեսեթի ընտրությունների համար։ Ընտրությունների արդյունքում դաշինքը Քնեսեթում ստացել է 35 տեղ։ 2019 թվականի սեպտեմբերին Քնեսեթի ընտրությունների ժամանակ կրկին եղել է միասնական ցուցակի 34-րդ համարը։ Սակայն ընտրությունների արդյունքում դաշինքն ստացել է 33 տեղ, որի արդյունքում Ռոլը կորցրել է իր մանդատը։

Ռոլի զուգընկերը երգիչ-երաժիշտ Հարել Սկաաթն է։

## Ծանոթագրություններ

Կատեգորիա:Երուսաղեմ քաղաքում ծնվածներ
Կատեգորիա:Թել Ավիվի համալսարանի շրջանավարտներ
Կատեգորիա:Իսրայելի իրավաբաններ
Կատեգորիա:Հրեա քաղաքական գործիչներ
Վլադիմիր Մաքսիմով

**Վլադիմիր Վասիլևիչ Մաքսիմով** (իսկական անունն է՝ Սամուս , ), ռուս և սովետական կինոյի և թատրոնի դերասան։ Հանրապետության վաստակավոր արտիստ (1925):

## Կենսագրություն
Վլադիմիր Մաքսիմովը ծնվել է Սանկտ Պետերբուրգում, որոշ ժամանակ սովորել է Սանկտ Պետերբուրգի համալսարանի իրավաբանական ֆակուլտետում, 1902 թվականին ավարտել է կայսերական իրավունքի դպրոցը, բայց իրավաբան չի դարձել, 1904 թվականին ընդունվել է Մոսկվայի գեղարվեստական թատրոն։

Մաքսիմովը լավ արտաքին տվյալներ ուներ, գեղեցիկ ձայն, պլաստիկություն և հաջող էր ինչպես բեմում, այնպես էլ էկրանին։ 1904-1906 թվականներին խաղացել է Արվեստի թատրոնում, խաղացած դերերի թվում են Դմիտրի Շուսկին՝ «Ցար Ֆյոդոր Իոաննովիչ» և Տրեպլևը «Ծովանկար»-ը։

1906 թվականին դերասանը տեղափոխվել է Մոսկվայի թատրոն՝ խաղալով, մասնավորապես, Մոլչալինը «Վայ վիտից»-ում, իսկ Գլումովը՝ Ա.Ն.Օստրովսկու «Խենթ փողեր» պիեսում։

1909 թվականին Մաքսիմովը հյուրախաղերով հանդես է եկել Ն. ն. Սինելնիկովի թատերախմբի հետ Եկատերինոդարում, 1910 թվականին Նեզլոբինի թատրոնի բեմում խաղացել է Արման Դյուվալի «Կամելիազարդ տիկինը» որպես՝ Ա.Դյումայի որդին։ 1911 թվականին վերադարձել է Մոսկվայի թատրոն, որտեղ խաղացել է մինչև 1918 թվականը։

1918 թվականին Պետրոգրադում, Մաքսիմովը մասնակցել է Բոլշոյի դրամատիկական թատրոնի ստեղծմանը և դարձել նրա առաջատար դերասաններից մեկը։  

1924 թվականին Մաքսիմովը լքել է Բոլշոյի դրաման, կարճ ժամանակ հանդես է եկել Պետական ժողովրդական տան թատրոնում։ 1925-1926 թվականներին նա ելույթ է ունեցել կատակերգության թատրոնի բեմում, որպես Ելենա Գրանովսկու գործընկեր։ Ավելի ուշ նա դուրս է եկել բեմ, որպես ընթերցող, մասնակցել կրկեսի ներկայացումներին։

Նա առաջին դերը ունեցավ կինոյում 1910 թվականին Վասիլի Գոնչարովի «Կեսգիշեր գերեզմանատանը» ֆիլմում, նկարահանվել է ավելի քան 60 ֆիլմերում։ Մաքսիմովի համար հսկայական նշանակություն ունեցավ «անուշահոտ սիրեկանի կերպարը» «Դիակ № 1346» մելոդրամայում։ Վերջին անգամ էկրանին հայտնվել է 1926 թվականին՝ Ալեքսանդր I-ին մարմնավորելով Ալեքսանդր Իվանովսկու «Դեկաբրիստները» ֆիլմում։

1915 թվականին Մաքսիմովը նկարահանվել է 6 ֆիլմ, որոնցից միայն մեկը՝ «Մուրոչկա-մատնահարդարում»-ը, քիչ թե շատ հավանության է արժանացել քննադատների կողմից։ 1917 թվականին Մաքսիմովը պատրաստեց ևս 2 կինոնկար, բայց երբեք չվերադարձավ ռեժիսորության։

1924 թվականից Մաքսիմովը զբաղվել է նաև մանկավարժական գործունեությամբ, դասավանդել է Լենինգրադի գեղարվեստական ինստիտուտում։

## Ծանոթագրություններ

Կատեգորիա:Թատրոնի դերասաններ
Կատեգորիա:Խորհրդային դերասաններ
Կատեգորիա:ՌԽՖՍՀ վաստակավոր արտիստներ
Ուիլյամ Բաքլի

**Ուիլյամ Բաքլի** (, ), ամերիկացի գրող և քաղաքական մեկնաբան, National Review իրավապաշտպան ամսագրի հիմնադիր։

## Կենսագրություն
Ուիլյամ Բաքլին ծնվել է 1925 թվականին Նյու Յորքում։ 1950 թվականին ավարտել է Եյլի համալսարանը, որից հետո սկսել է աշխատել Կենտրոնական հետախուզական վարչությունում։ Սկսել է գրել գրքեր. 1951 թվականին լույս է տեսել նրա առաջին աշխատանքը, վերնագրված որպես «God and Man at Yale», որում հեղինակը հանդես է եկել Յեյլի համալսարանի քննադատությամբ։

1955 թվականին Բաքլին հիմնադրել է National Review քաղաքական ամսագիրը, որը համատեղում է ավանդական պահպանողականությունը և լիբերտարիականությունը։ Բաքլին աշխատել է ամսագրի գլխավոր խմբագիր մինչև 1990 թվականը, լայն ճանաչում է ստացել իր քաղաքական ակնարկների շնորհիվ։

1965 թվականին նա առաջադրել է իր թեկնածությունը Նյու Յորքի քաղաքապետի պաշտոնում, սակայն ընտրությունների արդյունքներով զբաղեցրել է միայն երրորդ տեղը՝ հավաքելով ձայների 13,4 %-ը։ 1966-1999 թվականներին Բաքլին վարում էր Firing Line հեռուստատեսային շոուն, որտեղ պարբերաբար ցուցադրում էր իր խորագիտակությունն ու հյուրերի հետ քննարկվող հարցերի խորը ըմբռնումը։

Ուիլյամ Բաքլին մահացել է 2008 թվականի փետրվարի 27-ին, 82 տարեկան հասակում՝ Սթեմֆորդի իր տանը։

## Ծանոթագրություններ

## Գրականություն
* Miller, David. *Chairman Bill: A Biography of William F. Buckley, Jr.*. New York, 1990

## Արտաքին հղումներ
*

Կատեգորիա:20-րդ դարի ամերիկացի վիպասաններ
Կատեգորիա:21-րդ դարի ամերիկացի վիպասաններ
Կատեգորիա:21-րդ դարի ամերիկացի տղամարդ գրողներ
Կատեգորիա:ԱՄՆ-ի հանրապետական կուսակցության անդամներ
Կատեգորիա:ԱՄՆ-ի քաղաքական գործիչներ
Կատեգորիա:Ազատության նախագահական մեդալով պարգևատրվածներ
Կատեգորիա:Ամերիկացի գրողներ
Կատեգորիա:Ամերիկացի դետեկտիվ ժանրի գրողներ
Կատեգորիա:Ամերիկացի լրագրողներ
Կատեգորիա:Ամերիկացի հակակոմունիստներ
Կատեգորիա:Ամերիկացի հաղորդավարներ
Կատեգորիա:Ամերիկացի հասարակական գործիչներ
Կատեգորիա:Ամերիկացի պատմաբաններ
Կատեգորիա:Ամերիկացի սյունակագիրներ
Կատեգորիա:Ամերիկացի վիպասաններ
Կատեգորիա:Ամերիկացի տղամարդ վիպասաններ
Կատեգորիա:Ամերիկացի քաղաքագետներ
Կատեգորիա:Ամերիկացի քաղաքական մեկնաբաններ
Կատեգորիա:Ամերիկացիներ իռլանդական սերմամբ
Կատեգորիա:Գրողներ այբբենական կարգով
Կատեգորիա:Եյլի համալսարանի շրջանավարտներ
Կատեգորիա:Հեռուստահաղորդավարներ
Քրիստափոր Օհանյան

**Քրիստափոր Օհանյան** (), հայ ազգային-ազատագրական շարժման գործիչ։

## Կենսագրություն
Քրիստափոր Օհանյանը ծնվել է Շուշիում։ Դեռ դեռահաս տարիքում մի խումբ տարեկիցների հետ միասին փախել է տնից, որպեսզի միանա հայ ազգային-ազատագրական շարժմանը։ Սակայն հետ է վերադարձվել ոստիկանության կողմից (հավանաբար 1877-1878 թվականների Ռուս-թուրքական պատերազմի ժամանակ)։ Ավարտել է Ժնևի համալսարանի բժշկական ֆակուլտետը։ Մասնագիտությամբ եղել է բժիշկ-ակնաբույժ։ Ժնևում, մի խումբ հայ ուսանողների հետ միասին, 1887 թվականին հիմնել է Սոցիալ դեմոկրատ Հնչակյան կուսակցությունը։ Արդյունքում բնակություն է հաստատել Թավրիզում, որտեղ մասնակցել է մարտական գործողությունների կազմակերպման գործընթացին։ 1897 թվականին օժանդակել է Նիկոլ Դումանին՝ Խանասորի արշավանքի կազմակերպման գործընթացում, որին մասնակցել է որպես ջոկատի հրամանատար և բժիշկ։ Քրիստափոր Օհանյանը «Կուրության պատճառներ» աշխատության հեղինակն է։

## Ծանոթագրություններ

## Աղբյուրներ
*  Эдуард Оганесян. Век борьбы. Т.1. Изд-во "Феникс", М.-Мюнхен, 1991, стр. 92

Կատեգորիա:Հայ ակնաբույժներ
Կատեգորիա:Հայ բժիշկներ
Կատեգորիա:Հայ ֆիդայիներ
Յան Շպիլրեյն

**Յան Նիկոլաևիչ Շպիլրեյն** (ի ծնե՝ **Յակով Նաֆտուլովիչ Շպիլրեյն**, , ), խորհրդային մաթեմատիկոս, պրոֆեսոր, ԽՍՀՄ Գիտությունների ակադեմիայի անդամ։

## Կենսագրություն
Ծնվել է 1887 թվականին Դոնի Ռոստովում։

Կրթությունն ստացել է Դոնի Ռոստովում։ 1907 թվականին ավարտել է Սորբոնի համալսարանի Ֆիզիկայի և մաթեմատիկայի ֆակուլտետը, 1911 թվականին՝ Կարլսրուեի տեխնոլոգիական ինստիտուտը։ 1911 թվականից Շտուտգարտի համալսարանի դոցենտ։

1918 թվականին Գերմանիայից վերադարձել է Ռուսական կայսրություն, որտեղ դասավանդել է Կրասնոդարի պոլիտեխնիկական ինստիտուտում։ 1920-1921 թվականներին աշխատել է Մոսկվայի Արտաքին գիտությունների և տեխնոլոգիայի բյուրոյում, 1921 թվականից՝ Մոսկվայի Ն. Բաումանի անվան պետական տեխնիկական համալսարանի էլեկտրական ճարտարագիտության ֆակուլտետի պրոֆեսոր։

1930 թվականին միացել է նորաստեղծ Մոսկվայի էներգետիկայի ինստիտուտին։ Մինչև կյանքի վերջը եղել է Մոսկվայի էներգետիկայի ինստիտուտի Բարձրագույն մաթեմատիկայի ամբիոնի վարիչ, պրոֆեսոր, ընդհանուր և էլեկտրաֆիզիկական ֆակուլտետների դեկան։

Զբաղվել է վեկտորական հաշվով, տենզորի անալիզով և էլեկտրական ճարտարագիտությունում, ջերմային ճարտարագիտությունում կամ ռադիո ճարտարագիտությունում օգտագործվող այլ մաթեմատիկական մեթոդներով։ ԽՍՀՄ-ում ճարտարագիտական հաշվարկների մեջ օգտագործվող ֆունկցիաների մասին առաջին ձեռնարկի հեղինակն է, առաջիններից է, որ մեխանիկայի դասընթացքում կիրառել է վեկտորական ներկայացումը։

1937 թվականի սեպտեմբերի 10-ին ձերբակալվել է, 1938 թվականի հունվարի 21-ին մահապատժի է դատապարտվել՝ Դեմոկրատական կուսակցությանը միանալու պատառով։ Մահապատիժը իրականացվել է նույն օրը։ Ներվել է 1956 թվականի փետրվարի 4-ին։

## Ծանոթագրություններ

## Գրականություն
* Jean Spielrein. Lehrbuch der Vektorrechnung nach den Bedürfnissen in der technischen Mechanik und Elektrizitätslehre. Stuttgart: Konrad Wittwer, 1916. 
* Jean Spielrein. Vectorrechnung: Lehrbuch der vektorrechnung nach den bedürfnissen in der technischen mechanik und elektrizitätslehre. 2 verb. und verm. Aufl. Mit 62 textabbildungen und einer formelsammlung. Stuttgart: Verlag von Konrad Wittwer, 1926. — 434 s.
* Векторное исчисление. Руководство для инженеров и физиков. М.—Л.: Госиздат, 1925. — 324 стр.
* Современные математические методы в применении к вопросам электротехники и теплотехники. М.-Л.: Объединённое научно-техническое издательство, Главная редакция энергетической литературы, 1936.

## Արտաքին հղումներ
* 
* Фотопортрет Я. Н. Шпильрейна

Կատեգորիա:Գերմանացի ճարտարագետներ
Կատեգորիա:Տեխնիկական գիտությունների դոկտորներ
Կատեգորիա:Փարիզի համալսարանի շրջանավարտներ
Կատեգորիա:Խորհրդային ճարտարագետներ
Կատեգորիա:Խորհրդային թարգմանիչներ
Կատեգորիա:Խորհրդային մաթեմատիկոսներ
Կատեգորիա:Մաթեմատիկոսներ այբբենական կարգով
Կատեգորիա:ԽՍՀՄ ԳԱ թղթակից անդամներ
Կատեգորիա:Ռուսաստանի ԳԱ թղթակից անդամներ
Վաղոտ Արշամունի

**Վաղոտ եպիսկոպոս Արշամունի** (), հայ հոգևորական գործիչ, Արշամունյաց եպիսկոպոս։ Արշամունիների նախարարական տոհմից։

## Կենսագրություն
Վաղոտ Արշամունին Ներսես Բ Բագրևանդցի (548-557) կաթողիկոսի ժամանակակիցն է։ Մասնակցել է Ներսես Բ-ի կողմից գումարված միաբանական ժողովին, ապա կաթողիկոսի և մյուս եպիսկոպոսների ու իշխանների հետ ստորագրել նեստորականների դեմ ուղղված թղթում։

## Ծանոթագրություններ

Կատեգորիա:Արշամունիներ
Կատեգորիա:5-րդ դարի հայ եպիսկոպոսներ
Կատեգորիա:6-րդ դարի հայ եպիսկոպոսներ
Կատեգորիա:Հայ առաքելական եպիսկոպոսներ
Թեոդորոս Արշամունի

**Թեոդորոս եպիսկոպոս Արշամունի** (), հայ հոգևորական գործիչ, Արշամունյաց եպիսկոպոս։ Արշամունիների նախարարական տոհմից։

## Կենսագրություն
726 թվականին Թեդորոս Արշամունին մասնակցել է Հովհաննես Օձնեցու կողմից գումարված Մանազկերտի ժողովին, որի նպատակն էր՝ վերջ տալ հայերի և ասորիների միջև տեղած ընդհարումներին։

## Ծանոթագրություններ

Կատեգորիա:Արշամունիներ
Կատեգորիա:Հայ առաքելական եպիսկոպոսներ
Կատեգորիա:7-րդ դարի հայ եպիսկոպոսներ
Կատեգորիա:8-րդ դարի հայ եպիսկոպոսներ
Աբրահամ Կոնստանտին Մուրադջանյան դ'Օհսոն

**Աբրահամ Կոնստանտին Մուրադջանյան դ'Օհսոն** (, ), հայկական ծագումով շվեդ պատմաբան և դիվանագետ։

Իգնատիուս Մուրադջանյան դ'Օհսոնի որդին։ Նրա առավել հայտնի աշխատանքը վերաբերում էր մոնղոլների պատմությանը սկսած Չինգիզ խանից մինչև Լենկթեմուր։

## Կարիերա
Կոնստանտին դ’Օհսոնը Շվեդիա է եկել 1798 թվականին։ 1799 թվականին ավարտել է Ուփսալայի համալսարանը։ Նույն թվականին նա դարձել է արտասահմանյան գրասենյակի աշխատակից, 1801-1803 թվականներին Փարիզում եղել է կցորդ, զբաղվել արևելագիտությամբ։ 1805-1806 թվականներին Մադրիդում, 1807-1808 թվականներին՝ Պրուսիայի թագավորական պալատի դեսպանատանը, 1809 թվականի մի մասը Սևիլյայում (որտեղ Իսպանիայի ապստամբների կառավարությունն ուներ իր շտաբը) եղել է պատվիրակ-քարտուղար, 1811-1813 թվականներին Փարիզում՝ գործերի ժամանակավոր հավատարմատար։ Ավելի ուշ  եղել է թագաժառանգ Կառլ Յոհանի կաբինետի քարտուղար, 1816 թվականին նշանակվել է Հաագայում Շվեդիայի նախարարի պաշտոնում, 1834 թվականին նույն պաշտոնը զբաղեցրել է Բեռլինում և 1850 թվականից հետ է կանչվել այնտեղից։

## Կոչումներ
1815 թվականին Մուրադջանյանը կաթոլիկությունից դարձել է լյութերական։ 1828 թվականին ստացել է բարոնի կոչում։ 1817 թվականին դարձել է Շվեդիայի գիտությունների թագավորական ակադեմիայի անդամ, 1823 թվականին՝ Գրականության թագավորական ակադեմիայի պատվավոր անդամ և 1828 թվականին՝ Ուպսալայում գտնվող Գիտությունների թագավորական ընկերության անդամ։

## Գիտական գործունեություն
Մուրադջանյանը քիմիա և միներալոգիա է ուսումնասիրել Իյոնս Յակոբ Բերցելիուսի մոտ։ Հեղինակել է մի շարք ակնարկներ Գիտությունների ակադեմիայի համար գրել է մի շարք ակնարակներ, ինչպես նաև փաստաթղթեր դասական ձգողության տեսության վերաբերյալ (*La pression de l'air et les theorem d'hydrodynamique*, 1852):
Այնուամենայնիվ, նա իր ժամանակի մեծ մասը նվիրել է պատմական հետազոտություններին։ 1820 թվականին հրատարակել է հոր աշխատանքի երրորդ մասը՝ «Tableau Général de l’Empire othoman» և գրել է «Des Peuple you Caucase ou Voyage d'Abou-l-Cassim» (1828) և «Histoire des Mongols depuis Tchinguis-Khan jusqu'à Timour» (1834-1835, նոր հրատարակություն՝ 1852), լայնորեն հղված աշխատություն։ Մահանալուց առաջ դ'Օհսոնը Լունդի համալսարանին է նվիրաբերել մոտ 300 կտոր գիրք և տասնյակից ավելի ձեռագրեր։

դ'Օհսոն բարոնական ընտանիքն անհետացել է նրա մահից հետո։

## Ծանոթագրություններ

Կատեգորիա:Շվեդ արևելագետներ
Կատեգորիա:Հայերն Օսմանյան կայսրությունում
Կատեգորիա:Շվեդիայի հայեր
Կատեգորիա:Օսմանյան Կայսրության գաղթականներ Շվեդիայում
Կատեգորիա:Ուփսալայի համալսարանի շրջանավարտներ
Կատեգորիա:Շվեդ պատմաբաններ
Կատեգորիա:Շվեդ դիվանագետներ
Կատեգորիա:Շվեդ գիտնականներ
Կատեգորիա:Հայ պատմաբաններ
Կատեգորիա:Հայ արևելագետներ
Կատեգորիա:Հայ դիվանագետներ
Տալմոն Մարկո

**Տալմոն Մարկո** (), հրեական ծագմամբ ամերիկացի գործարար, Juno և Վայբեր ընկերության հիմնադիր և գլխավոր գործադիր տնօրեն։ Վերջինս սմարթֆոնների համար նախատեսված VoIP ծրագիր է, որն աշխատում է Անդրոիդ, iOS, Symbian, Windows Phone, Bada ապրանքանիշերի հեռախոսների վրա։ Հավելվածն ունի շուրջ 400 000 օգտվող։

## Կարիերա
Մարկոն ծնվել է Իսրայելում։ Ծառայել է Իսրայելի զինված ուժերի գլխավոր շտաբի տեղեկատվական տեխնոլոգիաների վարչությունում։ Թել Ավիվի համալսարանում ստացել է համակարգչային գիտության և մենեջմենթի բակալավրի աստիճան։ Ավելի ուշ տեղափոխվել է ԱՄՆ, որտեղ անց է կացրել չափահաս կյանքի մեծ մասը։

1997 թվականին համահիմնադրել է «Expand Networks, Ltd.» ընկերությունը և մինչև 2004 թվականը եղել կազմակերպության նախագահը։

1998 թվականին համահիմնադրել է «iMesh» ընկերությունը, որտեղ մինչև 2010 թվականն զբաղեցրել է կազմակերպության նախագահի պաշտոնը։

2010 թվականին Իգոր Մագազինիկի հետ միասին համահիմնադրել է Viber ընկերությունը։ Իգորը եղել է Տալմոնի համածառայակիցը։ Մարկոն զբաղեցրել է Viber-ի գլխավոր գործադիր տնօրենի պաշտոնը։ 2014 թվականին Viber ընկերությունը $900,000,000-ով վաճառվել է Rakuten ընկերությանը։

2016 թվականին նա հիմնադրել է Juno ընկերությունը։ Վերջինս հավելված է, որն զբաղվում է այլ մարդկանց հետ ճանապարհը կիսելով։ 2017 թվականին Gett ընկերությունը Junon-ն գնել է $200,000,000-ով։

## Ծանոթագրություններ

Կատեգորիա:Ամերիկացի գործարարներ
Կատեգորիա:Ամերիկացի ծրագրավորողներ
Կատեգորիա:Ապրող անձինք
Կատեգորիա:Թել Ավիվի համալսարանի շրջանավարտներ
Կատեգորիա:Իսրայելի գործարարներ
Կատեգորիա:Իսրայելի ռազմական գործիչներ
Կատեգորիա:Հրեա գործարարներ
Ժեկո Սպիրիդոնով

**Ժեկո Սպիրիդոնով Հաջիվիչև** (, ), բուլղար անվանի քանդակագործ, ուսուցիչ, պրոֆեսոր, ռեկտոր, Բուլղարիայի գիտությունների ակադեմիայի թղթակից-անդամ։

Բորիս Շացի և Մարին Վասիլևի հետ միասին Բուլղարիայի ժամանակակից քանդակագործության երեք հիմնադիրներից մեկն է։

## Կենսագրություն
Ժեկո Սպիրիդոնովը ծնվել է 1867 թվականի փետրվարի 27-ին Շումենում։ 1889 թվականին ավարտել է Բոհեմիայի կավագործության դպրոցը։ Երեք տարիների ընթացքում դասավանդել է Սոֆիայի պետական արհեստավորական դպրոցում։

Մինչև 1898 թվականը Մյունխենի գեղարվեստի ակադեմիայում քանդակագործություն է սովորել։ Ակադեմիան ավարտել է շքանշանով և արժանացել է արծաթե մեդալի։ 1896-1897 թվականներին մասնակցել է Գերմանիայի ցուցահանդեսներին։

1898 թվականին վերադարձել է հայրենիք և սկսել է գեղանկարչություն դասավանդել Սոֆիայի առաջին դասական գիմնազիայում ու Պետական նկարչական դպրոցում (այժմ՝ Բուլղարիայի գեղարվեստի ազգային ակադեմիա)։ Ակադեմիայի ռեկտոր (1909-1911, 1924-1926, 1929-1930)։

Նրա աշակերտներից են եղել Իվան Լազարովը, Իվան Ֆունևը, Վլադիմիր Դիմիտրով-Մայստորան։

Մահացել է 1945 թվականի հուլիսի 21-ին Ռիբարիցայում, Լովեչի մարզ՝ 78 տարեկան հասակում։

## Ստեղծագործություն
[մինի|ձախից|220փքս|[Ալեքո Կոնստանտինովի հուշարձանը Սվիշտովում, 1927 թվական]]
Ժեկոն բուլղարական քանդակագործության վառ ներկայացուցիչ է։ Իր առաջին ստեղծագործական քայլերն արել է 20-րդ դարի սկզբին։

Մի շարք կիսանդրիների, հուշարձանների և պատմական գործիչների քանդակագործությունների հեղինակ։

## Ընտրյալ աշխատանքներ
[մինի|աջից|220փքս|[Խրիստո Բոտևի հուշարձանը Վառնայում]]
* Ալեքսանդր II արքայի հուշարձանը Պլևենում,
* Խրիստո Բոտևի, Վասիլ Լևսկիի և կոմս Նիկոլայ Իգնատևի հուշարձանները Վառնայում, Իվան Վազովի և Գեորգի Բենկովսկիի հուշարձանները Սոֆիայում, Ալեքո Կոնստանտինովի Սվիշտովում։

## Հիշատակ
* Ժեկո Սպիրիդոնովի անունով անվանված է Սոֆիայի փողոցներից մեկը։

## Ծանոթագրություններ

## Արտաքին հղումներ
* Ժեկո Սպիրիդոնով 

Կատեգորիա:Բուլղարացի քանդակագործներ
Կատեգորիա:Մյունխենի գեղարվեստի ակադեմիայի շրջանավարտներ
Կատեգորիա:Բուլղարացի մանկավարժներ
Կատեգորիա:Ռեկտորներ
Կատեգորիա:20-րդ դարի քանդակագործներ
Թեոփիլոս Արշամունի

**Թեոփիլոս եպիսկոպոս Արշամունի** (), հայ հոգևորական գործիչ, Արշամունյաց եպիսկոպոս։ Արշամունիների նախարարական տոհմից։

## Կենսագրություն
Վաղոտ Արշամունին Ներսես Գ Տայեցի (641-661) կաթողիկոսի ժամանակակիցն է։ 645 թվականին մասնակցել է Ներսես Գ Տայեցու կողմից գումարված Դվինի եկեղեցական ժողովին։

## Ծանոթագրություններ

Կատեգորիա:Արշամունիներ
Կատեգորիա:7-րդ դարի հայ եպիսկոպոսներ
Կատեգորիա:Հայ առաքելական եպիսկոպոսներ
Կատեգորիա:Հայ կրոնական գործիչներ
Եվդոկիա Էֆրոս

**Եվդոկիա Իսաակովնա Կոնովիցեր (Էֆրոս)** (, ), ռուս գրող Անտոն Չեխովի հարսնացուն։ Սովորել է գրողի քրոջ՝ Մարիա Պավլովնա Չեխովայի հետ Գերյեի մանկավարժական կուրսերում։ Ենթադրաբար հանդիսանում է «Թինա» պատմվածքում Սուսաննա Մոիսևնայի նախատիպը։ «Այստեղ լիներ Էֆրոսը։ Ես կզայրացնեի նրան, կասեի, որ հրեական երիտասարդությունը գրոշ չարժե, կնեղանար ու կգնար»,-գրել է Չեխովը իր ընկերուհի Մ. Կիսելևային «Նոր ժամանակներ» թերթում «Թինա» պատմվածքի թողարկման օրը։

Լինելով նյութապես ապահովված հրեաների ընտանիքից՝ հրաժարվել է ընդունել ուղղափառություն, ինչի հետևանքով Չեխովի հետ ամուսնությունը դարձել է անհնար։ Ավելի ուշ ամուսնացել է Չեխովի մտերիմներից մեկի՝ փաստաբան և հրատարակիչ Կոնովիցերի հետ։ Հեղափոխությունից հետո ամուսնու հետ արտագաղթել է Ֆրանսիա։ Հանվել է ծերանոցից և մահացել 1943 թվականին Տրեբլինկայի համակենտրոնացման ճամբարում։
## Ծանոթագրություններ

Կատեգորիա:Տրեբլինկայում մահացածներ
Կատեգորիա:Անտոն Չեխով
Տաճատ Արշամունի

**Տաճատ եպիսկոպոս Արշամունի** (), հայ հոգևորական գործիչ, Արշամունյաց եպիսկոպոս։ Արշամունիների նախարարական տոհմից։

## Կենսագրություն
Վաղոտ Արշամունին Բաբկեն Ա Ոթմսեցի (490-516) կաթողիկոսի ժամանակակիցն է։ Ստորագրել է Բաբկեն Ա-ի կողմից գրված և Պարսկաստանի ուղղափառներին ուղղված թղթում։

## Ծանոթագրություններ

Կատեգորիա:Արշամունիներ
Կատեգորիա:5-րդ դարի հայ եպիսկոպոսներ
Կատեգորիա:Հայ առաքելական եպիսկոպոսներ
Կատեգորիա:6-րդ դարի հայ եպիսկոպոսներ
Արմեն Ավանեսյան

**Արմեն Ավանեսի Ավանեսյան** (), հայ գրականագետ, բանասիրական գիտությունների թեկնածու, Հայաստանի գրողների միության անդամ։

## Կենսագրություն
Արմեն Ավանեսյանը ծնվել է 1980 թվականի հոկտեմբերի 18-ին, Երևանում։ Միջնակարգ կրթությունը ստացել է Երևանի թիվ 106 միջնակարգ դպրոցում։ Ավարտելուց հետո՝ 1997 թվականին  ընդունվել է Երևանի պետական համալսարանի բանասիրական ֆակուլտետը։ 2001 թվականին ավարտել է ուսումը և անցել պարտադիր զինվորական ծառայության։

2003 թվականից ուսումը շարունակել է  ԵՊՀ բանասիրական ֆակուլտետի մագիստրատուրայում՝ հայ նորագույն գրականություն և քննադատություն մասնագիտությամբ։ 2005 թվականին ավարտել է  մագիստրատուրան և  ընդունվել  ասպիրանտուրա՝ հայ նորագույն գրականության ամբիոնում։ 2006 թվականից աշխատանքի է անցել «Նարցիս» գրական-գեղարվեստական, մշակութային հանդեսում՝ որպես գրականագիտության և քննադատության բաժնի վարիչ։

Արմեն Ավանեսյանի հեղինակությամբ, գրականության և թատրոնի վերաբերյալ  երեսունից ավելի հոդվածներ լույս են տեսել հայաստանյան և սփյուռքի գրական մամուլում։

2010 թվականին պաշտպանել է «Արդի հայ դրամատուրգիայի հիմնախնդիրները» թեմայով ատենախոսություն և ստացել բանասիրական գիտությունների թեկնածուի գիտական աստիճան։ ՀՀ ԳԱԱ գրականության ինստիտուտի ավագ գիտաշխատող է։ 2011 թվականից դարձել է հրատարակչական գործի գործակալության հրատարակչական բաժնի պետ։

## Երկեր
*Արդի հայ դրամատուրգիա (1991-2008 թվականներ)

## Ծանոթագրություններ

## Արտաքին հղումներ
*Հայ արդի դրամատուրգիան՝ գաղափարա-տնտեսական ճգնաժամների պայմաններում 

Կատեգորիա:Բանասիրական գիտությունների թեկնածուներ
Կատեգորիա:Հայ գրականագետներ
Կատեգորիա:Հայաստանի գրողների միության անդամներ
Մաշադի Ջամիլ Ամիրով

**Մաշադի Ջամիլ Ամիրով** (, ), ադրբեջանցի երաժիշտ, թառահար և կոմպոզիտոր; Մաշադի Ջամիլ Ամիրովը ադրբեջանական երաժշտական մշակույթի պատմության մեջ նշանավոր դեմքերից մեկն է։

Նա կոմպոզիտոր Ֆիքրեթ Ամիրովի հայրն է;

## Կենսագրություն
մինի|ձախից|Մաշադի Ջամիլ Ամիրով
Մաշադի Ջամիլ Ամիրասլան օկլի Ամիրովը ծնվել է 1875 թվականին։ 1910 թվականին Ամիրովը, մի խումբ երաժիշտների հետ միասին, հրավիրվել է Ռիգա ՝«Գրեմոֆոն» արշավին:Այստեղ նա ձայնագրում էր մի քանի մուղամներ և ժողովրդական երգեր։ 1911 թվականին մեկնել է Թուրքիա `երաժշտական կրթություն ստանալու համար։ Երկու տարի ապրել և սովորել է Ստամբուլում։ Թուրքիայում Ամիրովը խթանում էր ադրբեջանական երաժշտությունը։ Թուրքական «Շանբալ» թերթը հոդվածն է հրապարակել Մաշադի Ջամիլի մասին, ինչպես նաև նրա լուսանկարը ՝թառի միասին։

Ստամբուլում Ամիրովը «Հեյրաթը» մուղամը վերածել է նոտաներին։ Թուրքիայում Ամիրովը սովորել է խաղալ ուդ ու քանոն։ Եվ հայրենիք վերադառնալուն պես նա բերել է այս գործիքները իր հետ։ Ամիրովը հեղինակ է օպերայի «Սեյֆալմուլք» (1915) և երաժշտական դրամայի «Ազնիվ աղջկա» (1923):

1923 թվականին նա ստեղծել է երաժշտական դպրոց Գանձակում։

Մաշադի Ջամիլ Ամիրովը մահացել է 1928 թվականին Գանձակում։

## Տես նաև
* Թառ

## Աղբյուրներ
* F.Şuşinski-Azərbaycan Xalq Musiqiçiləri,Bakı,1985
* Üzeyir Hacıbəyov Ensiklopediyası. Bakı,2007. səh.67

## Ծանոթագրություններ

Կատեգորիա:Ադրբեջանցի երաժիշտներ
Կատեգորիա:Ադրբեջանցի կոմպոզիտորներ
Էդուարդ Խոլոդնի

**Էդուարդ Ֆեոդորովիչ Խոլոդնի** (, ), խորհրդային և ռուս հոգեբույժ և բանաստեղծ։ Ռուսաստանցի գրողների միության անդամ (1993 թվականից)։ 1990 թվականին ստացել է «ԽՍՀՄ առողջապահության գերազանցիկ» կոչումը։

## Կենսագրություն
Էդուարդ Ֆեոդորովիչ Խոլոդնին ծնվել է ռազմական ինժեների և դեղագործի ընտանիքում։ Ոսկե մեդալով ավարտել է Դոնի Ռոստովի դպրոցներից մեկը։ 1957 թվականին ընդունվել է Ռոստովի բժշկական ինստիտուտ։

Խոլոդնին Ի. Ն. Ստալսկու գլխավորած երիտասարդ գրողների ակումբի ակտիվ անդամ էր։ Նա սկսել է տպագրվել 1958 թվականին («Կոմսոմոլեց» թերթում)։ Խոլոդնին աշխատել է որպես բժիշկ, այնուհետև ղեկավարել է Գուկովոյի անհանգիստ հիվանդների տղամարդկանց հոգեբուժական բաժանմունքը։ 1967-2009 թվականներին Հյուսիսկովկասյան երկաթուղու հիվանդանոցում աշխատել է նախ որպես սովորական, այնուհետև՝ գլխավոր հոգեբույժ։

1976 թվականին լույս է տեսել Էդուարդ Խոլոդնու բանաստեղծական առաջին գիրքը՝ «Խոնարհում»-ը։ Դրան հաջորդել են մյուսները։ Վերջին ժողովածուն լույս է տեսել հեղինակի մահվան տարում։ Ժողովածուներից բացի, նրա բանաստեղծությունները տպագրվել են ալմանախներում, «Դոն» և «Կովչեգ» ամսագրերում։

Իր ստեղծագործություններում Խոլոդնին հակված է եղել փոքր ձևերին և լակոնիկությունը։ Մշակել է տարբեր թեմաներ՝ կանանց նկատմամբ սիրուց, մինչև պատերազմ և խաղաղություն, բարին ու չարը։

Խոլոդնին կատարել է ամերիկյան դասականների, օրինակ՝ Հենրի Լոնգֆելոյի, բանաստեղծությունների թարգմանությունները, ինչպես նաև թարգմանություններ Հյուսիսային Կովկասի ժողովուրդների լեզուներից, բուլղարերենից, հունգարերենից, որոնք հետագայում հրապարակվել են։

Թաղված է Դոնի Ռոստով քաղաքի Հյուսիսային գերեզմանատանը։

## ԱՆձնական կյանք
Ամուսնացած է եղել երեք անգամ. առաջին կինը ևս եղել է հոգեբույժ, երկրորդը՝ վավերագրական կինոյի սցենարիստ, երրորդը՝ նկարիչ։ Ընդ որում, երեքն էլ միմյանց հետ ընկերություն են արել։

## Ծանոթագրություններ

## Արտաքին հղումներ
* Холодный Э. Ф.

## Ստեղծագործություններ
* Поклонение. Стихи. — Ростов-на-Дону: Ростиздат, 1976.
* Светотень. Стихи. — Ростов-на-Дону: Ростиздат, 1981.
* Ветви кроны. Стихи. — Ростов-на-Дону; Ростиздат 1990.
* Тайное единство. Стихи. — Ростов-на-Дону: изд-во РГУ, 1991.
* Встречный взгляд. Стихи. — Ростов-на-Дону: изд-во «Гефест», 1996.
* …А что мне в имени твоем? Пушкинская тетрадь. — Ростов-на-Дону: изд-во «Гефест», 1997.
* Объединенные любовью. Стихи. — Ростов-на-Дону: изд-во «Гефест», 1998.
* Избранное. — Ростов-на-Дону: «Донской издательский дом», 2000.
* Струна. Стихи. — Ростов-на-Дону: изд-во РГУ, 2003.
* Эшелон Мандельштама. Стихи — Ростов-на-Дону: изд-во РГУ, 2003.
* Уличный скрипач. Стихи в двух томах. — Ростов-на-Дону: «Донской издательский дом», 2005.
* Чеченская рана. Стихи. — Ростов-на-Дону: МП «Новая книга», 2007.
* Таинство света. Стихи разных лет. — Ростов-на-Дону, МП «Новая книга», 2008.
* Давай с тобой поплачем по-еврейски. Стихи (в серии «32 полосы») — Таганрог: изд-во «Нюанс», 2010.
* Лицо. Последние стихи. — Ростов-на-Дону, 2010.

Կատեգորիա:Ռուս բանաստեղծներ
Կատեգորիա:Ռուս հոգեբույժներ
Չ եղբայրներ

«**Չ եղբայրներ**» (), ռուսական գեղարվեստական ֆիլմ, որը նկարահանել է թատերական ռեժիսոր, *Театр.doc*  վավերագրական պիեսների թատրոնի գեղարվեստական ղեկավար Միխայիլ Ուգարովը՝ Ելենա Գրեմինայի սցենարով «Պասսաժիր ստուդիա» կինոստուդիայում։

## Սյուժե
Ֆիլմի հիմքում ընկած են Անտոն և Ալեքսանդր Չեխովների նամակները, Ալեքսանդր և Միխայիլ Չեխովների հիշողությունները, Պավել Եգորովիչ Չեխովի օրագիրը, ինչպես նաև սյուժետային մոտիվներ Անտոն Չեխովի «Իվանով», «Քեռի Վանյա», «Ճայը», «Բալի այգին», «Երեք տարի», «Իմ կյանքը», «Կատակ», «Մենամարտ» և այլ ստեղծագործություններից։

Ֆիլմի սյուժեն ներկայցնում է 19-րդ դարի 80-ականների կեսերին Չեխովների ընտանիքի կյանքից ամառային մեկ օրվա իրադարձություն։ 26-ամյա Անտոնը ստիպված է լինում զբաղվել գրական գործունեությամբ իր մեծ և ոչ այնքան բարեկեցիկ ընտանիքին՝ սնանկացած հորը, հիվանդ մորը, քրոջը, ավելի մեծ ու փոքր եղբայրներին աջակցելու համար։

## Նկարահանում
Ֆիլմի հիմնական նկարահանումները տեղի են ունեցել բնության մեջ՝ Չերն գետի մոտակայքում, որոշ տեսարաններ էլ նկարահանվել են Լև Տոլստոյի առանձնատանը։

## Նկարահանող խումբ
* Բեմադրող ռեժիսոր - Միխայիլ Ուգարով
* Ռեժիսոր - Անդրեյ Անենսկի
* Պրոդյուսեր - Ալեքսանդր Մինդաձե, Լիզա Անտոնովա
* Օպերատոր - Ալիշեր Համիդխոջաև
* Կոմպոզիտոր - Ալեքսանդր Մանոցկով
* Նկարիչ - Մարիա Ուտրոբի

## Պարգևներ
* «Արևելք և արևմուտք» VII միջազգային կինոփառատոնի մրցանակ տղամարդու լավագույն դերասանի և լավագույն ռեժիսորի համար
* Անդրեյ Տարկովսկու անվան «Հայելի» VIII միջազգային կինոփառատոնի մրցանակներ՝
:: *Հանդիսատեսի մրցանակ
:: *Հատուկ մրցանակ փառատոնի գործընկեր Սբերբանկից, *
:: *Variety ամսագրի հատուկ մրցանակ լավագույն կինեմատոգրաֆիայի համար''

## Ծանոթագրություններ

## Արտաքին հղումներ
*"Время "Ч" для "Братьев Ч"// "Российская Газета ", 13.01.2014 
*"Братья Ч"// Вокруг ТВ
*"БРАТЬЯ Ч" с Егором Корешковым продолжают путешествовать по международным кинофестивалям. Фильм второй год показывается на фестивалях на разных континентах// Журнал Фильм ПРО

Կատեգորիա:2010-ականների ռուսերեն ֆիլմեր
Կատեգորիա:2015 ֆիլմեր
Կատեգորիա:Ռուսական դրամա ֆիլմեր